Prūdupis (Minija)

Prūdupis – upė šiaurės vakarų Lietuvoje, pietrytinėje Kretingos rajono savivaldybės teritorijos dalyje, kairysis Minijos intakas.

Prasideda 1 km į šiaurę nuo Bumbulių. Teka šiaurės vakarų – vakarų kryptimi aplenkdama šiaurėje Budrius. Iki Nausodžio upės vaga paversta melioracijos kanalu, o toliau upė vingiuoja natūraliu slėniu. Į Miniją įteka 82,7 km nuo jos žiočių, Nausodžio kaimo vakariniame pakraštyje.

Intakų neturi. Dešiniajame krante Nausodžio kaime stovi etnoarchitektūrinė Vlado Balsevičiaus klėtis.Kultūros vertybių registras: Svirnas

Prie Prūdupio esantys kaimai: Bumbuliai, Budriai, Nausodis.

Upėvardis kilo nuo žodžio prūdas (slavizmas žodžiui „kūdra“).

 Šaltiniai 

 Nuorodos 
 Lietuvos Respublikos upių ir tvenkinių klasifikatorius

Kategorija:Kretingos rajono upės